text: Lors commença à regarder
   Diversement, et à parler
   Paroles ce devant derriere.
   Tost ot muée sa maniere.
   Folio30v
   Aussi k'en sorsaut s'est levée,
   Par deseure I lit s'est getée.
   Lors a saisi I oreillier ;
   As dens le prist à depecier.
   Moult diversement se maintient.
   Tout descire quan qu'ele tient.
   PageV01P240
   Cil qui la furent sus saillirent
   Tantost k'en si fait point la virent.
   Bien cuidierent certainement
   K'ele eüst perdu l'escient.
   À Clarmondine sont venu ;
   Et, quant ele a le roi veü,
   Par la chevece le saisi,
   Si que ele li derrompi.
   Et li rois, qui moult fu courtois,
   Li osta ses mains et ses dois
   Au plus doucement que il pot,
   Car nul mal faire ne li vot.
  